Namangan viloyati Pop tumanining “Oqtau” massividagi yaylovlardan Farg‘ona viloyatiga uzoq muddat bilan yer ajratish to‘g‘risida

Farg‘ona viloyati tomonidan ko‘p yillardan beri Namangan viloyatining Pop tumanidagi “Oqtau” massivida 48 ming gektar yaylovdan foydalanib kelinganligi hamda Farg‘ona va Namangan viloyatlarida yaylov yerlar tanqisligini hisobga olgan holda Vazirlar Mahkamasi qaror qiladi:
 1. Namangan viloyati Pop tumanining “Oqtau” massividagi yaylov yerlardan 25.0 ming gektari Farg‘ona viloyatiga 25 yil muddatga foydalanish uchun qoldirilsin.
 2. O‘zbekiston Respublikasi Qishloq va suv xo‘jaligi vazirligiga Farg‘ona viloyatining chorva mollarini olib o‘tish joylarini belgilash yuklansin.